หุ้นปิดเช้าซื้อขายเบาบาง
ดัชนีหุ้นไทยช่วงเช้าวันนี้ ปิดที่ 735.64จุด ปรับตัวเพิ่มขึ้น 2.30จุดหรือ0.31% ด้วยมูลค่าการซื้อขายเบาบางที่ 7,126 ล้านบาท
15 มี.ค. 2553

ดัชนีหุ้นไทยช่วงเช้าวันนี้ ปิดที่ 735.64จุด ปรับตัวเพิ่มขึ้น 2.30จุดหรือ0.31% ด้วยมูลค่าการซื้อขายเบาบางที่ 7,126 ล้านบาท 
ดัชนีนับว่าทรงตัวจากเมื่อวันศุกร์ โดยมีนักลงทุนเข้ามาซื้อขายน้อยมาก ดัชนีเปิดช่วงเช้าอยู่ในแดนลบตามสถานการณ์ทางการเมืองที่เหตุการณ์ชุมนุมของกลุ่มเสื้อแดงยังยืดเยื้อโดยลดลงไปต่ำสุดที่ 727.81 จุด และดัชนีพลิกเป็นบวกเมื่อนายกรัฐมนตรีประกาศไม่ยุบสภาผู้แทนราษฎรตามข้อเสนอของกลุ่มเสื้อแดงโดยพุ่งขึ้นสูงสุด736.69จุด
นักวิเคราะห์บล.เคจีไอ(ประเทศไทย)แนะนำว่า  การเล่นสั้นๆ รอซื้อเก็งกำไรหากมีข่าวการเมืองทำให้ ดัชนีอ่อนตัวลง แต่ไม่แนะนำไล่ราคาหุ้นช่วงปรับขึ้น เชิงเทคนิคต้องรอให้ ปิดเหนือแนวต้าน 735 จุด สองวันทำการจึงจะเป็นสัญญาณปรับขึ้นต่อ  แนวรับวันนี้อยู่ที่ 727 จุด
ด้านภาพระยะยาว มีความเสี่ยงทางลง (Downside) ต่ำเนื่องจากทุนต่างชาติยังไหลเข้าเอเชียและไทยต่อไป ช่วงอ่อนตัวแนะเก็บหุ้นใหญ่อย่างบริษัทปตท.สำรวจและผลิตปิโตรเลียม( PTTEP,)บริษัทไทยออยล์( TOP,)บริษัทปตท.อะโรเมติกส์และการกลั่น( PTTAR)ธนาคารกสิกรไทย(, KBANK )และธนาคารกรุงเทพ( BBL)
นักวิเคราะห์บล.กิมเอ็ง(ประเทศไทย)แนะการลงทุนระยะกลางรอการปรับฐานสะสมหุ้นรอบใหม่เมื่อดัชนีอ่อนตัว สำหรับนักเก็งกำไรรอการดีดตัวของดัชนีในช่วงกลางสัปดาห์ไปแล้วโดยติดตามการเมืองอย่างใกล้ชิด